هاذي فضيحة جديدة كتنضاف لفضيحة كَنازة عين الشق، واحد السيدة يالاه تشافات بكورونا استقبلوها عرام ديال البشر فالدرب الكبير، ودارو تجمع فيه عشرات الأفراد، معرضين حياتهم وحياة غيرهم للخطر فهذ الأزمة الوبائية. السيدة يالاه رجعات لدارها فالدرب الكبير اليوم الجمعة قبل المغرب، والناس تجمعو عليها بشكل كبير، فغياب أي تدخل أمني لتفريق هذ الجموع الخطيرة، اللي كتشكل خرق واضح لحالة الطوارئ الصحية. وغير هذي أيام تنشر فيديو كَنازة عين الشق اللي حضرو ليها المئات وتوثق بالفيديو، واللي مشاو فيه الناس من عين الشق حتى لمقبرة سيدي مسعود، وتوقف بسبابو القايد المسؤول على هاد الفضيحة. 
فضيحة جديدة فكازا.. تجمع خطير فالدرب الكبير من بعد وصول مرا تشافات من كورونا- تصاور